Բեքի Սաուերբրան

**Ռեբեկա Էլիզաբեթ (Բեքի) Սաուեբրան** (, ), ամերիկացի ֆուտբոլիստ, որը հանդես է եկել Կանանց ֆուտբոլի ազգային լիգայի «Պորտլենդ Թորնս» ակումբում։ 2021 թվականից Սաուերբրանն ԱՄՆ-ի կանանց ֆուտբոլի հավաքականի ավագն էր։ Նա նախկինում եղել է «Յուտա Ռոյալս» ֆուտբոլային ակումբի ավագը, իսկ 2016-2018 թվականներին հավաքականի ավագի թևկապը կիսել է Քարլի Լլոյդի հետ։
2003-2007 թվականներին Սաուերբրանը համալսարանական լիգայում խաղացել է «Վիրջինիա Կավալիերս» ակումբի կազմում։ Պրոֆեսիոնալ ֆուտբոլում Բեքին հանդես է եկել «Յուտա Ռոյալսում», «Կանզաս Սիթիում», «Վաշինգտոն Ֆրիդոմում», «Ռեայում» «Մեջիքջեքում» և «Դի-Սի Յունայթեդում»։ Հանդես գալով «Կանզաս Սիթիում»՝ Սաուերբրանը հաղթել է կանանց ֆուտբոլի ազգային լիգայի երկու առաջնություններում։

Ազգային հավաքականի կազմում Սաուերբրանը ոսկի է նվաճել 2012 թվականի Լոնդոնի ամառային օլիմպիական խաղերում, 2015 և 2019 թվականների աշխարհի առաջնություններում։ Նա նաև հանդես է եկել 2011 թվականի աշխարհի առաջնությունում, որտեղ ԱՄՆ-ի հավաքականը զբաղեցրել է երկրորդ տեղը։

## Վաղ տարիներ
Բեքին ծնվել է Սենթ Լուիսում՝ Ջեյն և Սքոթ Սաուերբրանների ընտանիքում։ Նա ունի երկու ավագ եղբայրներ՝ Գրանտը և Ադամը, որը օգնել է նրան առաջին քայլը կատարել սպորտում և աջակցել է։

Սաուերբրաննը «Մարին» ֆուտբոլային ակումբում խաղացել է 12 տարեկանից։ Նա օգնել է թիմին չորս անգամ նվաճել Միսուրիի գավաթը, ինչպես նաև 2000 թվականին Կենտրոնական Արևմուտքի թիմերի առաջնությունը։ Սաուերբրանը հաճախել է Ռուկուի ավագ դպրոց, որտեղ չորս տարի հաջողություններ է գրանցել ֆուտբոլում, վոլեյբոլում և բասկետբոլում։ Նա դարձել է ֆուտբոլային թիմի ավագ՝ խաղալով կիսապաշտպանի դիրքում։ Վերջին մրցաշրջանում դարձել է 21 գոլի և 19 գոլային փոխանցման հեղինակ։ 2003 թվականին «Gatorade»-ը ճանաչվել է Բեքիին Միսուրիի տարվա խաղացող, ինչպես նաև արժանացել է մի շարք այլ անձնական մրցանակների։
### Վիրջինիայի համալսարան, 2003-2007
Սաուերբրանը սովորել է Վիրջինիայի համալսարանում և 2003-2007 թվականներին հանդես է եկել տեղական «Վիրջինիա Կավալիերս» թիմում։
2003 թվականին իր առաջին մրցաշրջանում Սաուերբրանը «Կավալիերսի» կազմում խաղացել է բոլոր հանդիպումները՝ խաղադաշտում անցկացնելով 1970 րոպե և կատարելով երկու գոլային փոխանցում։ Կարիերայում առաջին գոլային փոխանցումը արել է հոկտեմբերի 11-ին «Ուեյք Ֆորեստի» դեմ խաղում։ 2003 թվականի ուսանողական լիգայի կանանց ֆուտբոլի մրցաշարի առաջին տուրում «Վիրջինիան» նոյեմբերի 14-ին հանդիպել է «Ուիլյամին և Մերիին» և հաղթել է 11 մետրանոցներով։ Նոյեմբերի 16-ին կայացած երկրորդ տուրում «Վիրջինիան» 11 մետրանոցներով պարտվել է նաև «Վիլանովային»։ 2003 թվականի արդյունքներով Սաուերբրանն արժանացել է մի շարք մրցանակների և ճանաչվել է 2003 թվականի տարվա առաջին կուրսեցի։
Սաուերբրանը բաց է թողել 2004 թվականի ամբողջ մրցաշրջանը՝ Թաիլանդում կայացած կանանց մինչև 20 տարեկանների աշխարհի առաջնությունում ազգային հավաքականի կազմում խաղալու պատճառով։

2005 թվականի մրցաշրջանի բոլոր հանդիպումներում Սաուերբրանը խաղացել է «Կավալիերսի» կազմում։ Կարիերայի առաջին գոլը խփել է «Կավալիերսի» կազմում սեպտեմբերի 16-ին «Սեն Բոնավենտուրի» դեմ խաղում։ «Վիրջինիան» հաղթել է 7:1 հաշվով։ Խաղի 2289 րոպեի ընթացքում նա դարձել է մեկ գոլի և երկու գոլային փոխանցման հեղինակ։ Երրորդ տուրում թիմը 2:1 հաշվով հաղթել է «Ֆուլերտոնին» և դուրս եկել քառորդ եզրափակիչ, որտեղ նոյեմբերի 25-ին պարտվել է Կալիֆորնիայի համալսարանի թիմին։ 2005 թվականի մրցաշրջանի ավարտից հետո Սաուերբրանն արժանացել է մի շարք անհատական մրցանակների, ընդգրկվել է ԱՊԼ-ի խորհրդանշական հավաքականում։
2006 թվականի մրցաշրջանում Սաուերբրանը բոլոր հանդիպումներում կրկին խաղացել է «Կավալիերսի» կազմում։ Նա օգնել է «Վիրջինիային» անցնել երրորդ փուլ, որտեղ նոյեմբերի 17-ին թիմը պարտվել է «A&M» համալսարանին։ 2006 թվականի մրցաշրջանի ավարտից հետո Սաուերբրանն ընդգրկվել է խորհրդանշական հավաքականների շարքում և ստացել անձնական մրցանակներ։

2007 թվականի մրցաշրջանում Սաուերբրանը «Կավալիերսի» կազմում խաղացել է բոլոր խաղերում՝ խաղադաշտում անցկացնելով 2322 րոպե և խփելով մեկ գոլ։ Բեքին աչքի է ընկել նաև երեք արդյունավետ փոխանցումներով։ 2007 թվականի փլեյ-օֆֆում Սաուերբրանն օգնել է «Վիրջինիային» անցնել երրորդ փուլ, որտեղ նրանք նոյեմբերի 23-ին կրկին պարտվել են Լոս Անջելեսի համալսարանին․ այս անգամ լրացուցիչ ժամանակում։ 2007 թվականի մրցաշրջանի ավարտից հետո Սաուերբրանն ընդգրկվել է խորհրդանշական հավաքականների կազմում, ճանաչվել է «NSCAA»-ի տարվա մարզիկ և «ACC»-ի տարվա խաղացող։

## Ակումբային կարիերա
### «Բոստոն Ռինիգեյդ», 2005
2005 թվականին Սաուերբրանը խաղացել է «Բոստոն Ռինիգեյդ» ակումբում։ Ակումբը հանդես էր գալիս W-լիգայում, որտեղ հաճախ էին խաղում համալսարանի շրջանավարտները, քանի որ լիգան բաց էր և խաղերը ընթանում էին ամռանը։ Նա առաջին անգամ թիմի կազմում հանդես է եկել 2005 թվականի մայիսի 20-ին «Լոնգ Այլենդ Ռայդերսի» դեմ։
### «Ռիչմոնդ Կիկերս Դեստինի»,  2006-2007
2006 և 2007 թվականների մրցաշրջաններում W-լիգայում Սաուերբրանը խաղացել է «Ռիչմոնդ Կիկերս Դեստինիի» կազմում։ Երկու մրցաշրջանների ընթացքում Սաուերբրանը թիմում անցկացրել է 24 հանդիպում՝ խաղալով 2137 րոպե։ Չնայած հիմնականում պաշտպանի դիրքում է հանդես եկել, սակայն խփել է նաև երեք գոլ։
### «Վաշինգտոն Ֆրիդոմ», 2008-2009
2008 թվականի մրցաշրջանում W-լիգայում Սաուերբրաննը խաղացել է «Վաշինգտոն Ֆրիդոմի» կազմում։
«Վաշինգտոն Ֆրիդոմը» միացել է նորաստեղծ կանանց պրոֆեսիոնալ ֆուտբոլային լիգային 2009 թվականին։ 2008 թվականի հոկտեմբերի 6-ին Սաուերբրանն ընտրվել է երրորդ համարի ներքո 2008 թվականի դրաֆթի առաջին փուլում։ Բեքին ակումբի կազմում իր նորամուտը նշել է 2009 թվականի մարտի 29-ին «Լոս Անջելես Սոլ»-ի դեմ խաղում։ Նա առաջին րոպեներից խաղացել է «Ֆրիդոմ»-ի բոլոր 20 խաղերում կանոնավոր մրցաշրջանում և փլեյ-օֆֆի մեկ խաղում։ Սաուերբրանն ընթացիկ մրցաշրջանում մեկ գոլի հեղինակ է դարձել ապրիլի 11-ին «Չիկագո Ռեդ Սթար»-ի դեմ խաղի 54-րդ րոպեին։
### «Ռեա», 2009
2009 թվականի մրցաշրջանից հետո Սաուերբրաննը «Վաշինգտոն Ֆրիդոմից» տեղափոխվել է Նորվեգական «Ռեա» ակումբ։ Նա թիմի կազմում իր նորամուտը նշել է 2009 թվականի սեպտեմբերի 26-ին «Քաթեմի» դեմ խաղում՝ խաղալով 90 րոպե և գոլ խփելով 13-րդ րոպեին։ Նա 5 հանդիպում է անցկացրել «Ռեայի» կազմում, իսկ հոկտեմբերի 31-ին «Ստաբեկի» հետ 0:0 հաշվով ոչ-ոքիից հետո ակումբը դարձել է Նորվեգիայի կանանց բարձրագույն լիգայի չեմպիոն։ Սաուերբրաննը խաղացել է ՈւԵՖԱ-ի կանանց Չեմպիոնների լիգայում Լիվերպուլի «Էվերտոնի» և Պերմի «Զվեզդա-2005»-ի դեմ և օգնել է իր ակումբին դուրս գալ քառորդ եզրափակիչ։
### «Վաշինգտոն Ֆրիդոմ», 2010
Սաուերբրաննը վերադարձել է Վաշինգտոն 2010 թվականին և մասնակցել է կանոնավոր առաջնության բոլոր 24 խաղերին «Ֆրիդի» կազմում։ Կանոնավոր մրցաշրջանի արդյունքում ակումբը զբաղեցրել է չորրորդ տեղը լիգայում և դուրս եկել փլեյ-օֆֆ, որտեղ սեպտեմբերի 19-ին «Ֆիլադելֆիա Ինդեպենդենսի» դեմ լրացուցիչ ժամանակում պարտվել է 0:1 հաշվով։ Մինի/405քս405պքս/ Սաուերբրանն «Մեջիքջեք» «Բոստոն Բրեյքերս» հանդիպման մեկնարկային կազմերը 2011 թվականի օգոստոսի 6-ին։
### «Մեջիքջեք», 2011
2010 թվականի դեկտեմբերի 2-ին Դեն Բորիսլոուն գնել է «Վաշինգտոն Ֆրիդոմը»՝ փոխելով անունը «Մեջիքջեք», իսկ ակումբը տեղափոխվել է Բոկա Ռաթոն։ Սաուերբրանն  նորացված ակումբի կազմում առաջին անգամ խաղացել է 2011 թվականի ապրիլի 23-ին «Բոստոն Բրեյքերսի» դեմ․  ակումբը հաղթել է 1-0 հաշվով։ Ընդհանուր առմամբ, նա կանոնավոր առաջնությունում անցկացրել է 13 հանդիպում, «Մեջիքջեքը» կանոնավոր առաջնությունում գրավել է երրորդ տեղը։ Օգոստոսի 17-ին փլեյ-օֆֆում ակումբը 3:1 հաշվով հաղթել է «Բոստոն Բրեյքերսին», իսկ կիսաեզրափակչում 0:2 հաշվով պարտվել է «Ֆիլադելֆիա Ինդեպենդենսին»։ Սաուերբրանն երկու խաղերում էլ խաղացել է առաջին րոպեներից։

2011 թվականի հոկտեմբերի 25-ին լիգայի խորհուրդը լուծարել է ակումբը՝ Բորիսլոուին մեղադրելով խախտումների մեջ՝ սկսած «խաղացողների նկատմամբ ոչ պրոֆեսիոնալ և անկողմնակալ վերաբերմունքից մինչև հաշիվները չվճարելը»։ 2011 թվականի նոյեմբերի 9-ին բոլոր ֆուտբոլիստներն ազատ գործակալներ են դարձել։

### «Սքայ Բլու», 2012
Սաուերբրանը պայմանագիր է կնքել «Սքայ Բլյու» ակումբի հետ 2012 թվականի մրցաշրջանի համար։ Այնուամենայնիվ, 2012 թվականի հունվարի 30-ին լիգայի խորհուրդը դադարեցրել է 2012 թվականի մրցաշրջանը Բորիսլոուի հետ դատերի պատճառով։ Արդյունքում 2012 թվականի մայիսին լիգան դադարել է գոյություն ունենալ։
### «Դի Սի Յունայթեդ», 2012
2012 թվականի մարտին Սաուերբրանը պայմանագիր է կնքել «Դի Սի Յունայթեդի» հետ։ Նա օգնել է թիմին գրավել առաջին տեղը Արևելյան կոնֆերենցիայում, սակայն փլեյ-օֆֆ դուրս չի եկել Լոնդոնում կայացած Ամառային օլիմպիական խաղեր 2012-ին մասնակցելու պատճառով։

### «Կանզաս Սիթի», 2013—2017
2012 թվականի նոյեմբերին ստեղծվել է ֆուտբոլի նոր լիգա։ 2013 թվականի հունվարի 11-ին Սաուերբրանը միացել է Կանզաս Սիթիին։

2013 թվականի մրցաշրջանում Սաուերբրանը կիսել է ավագի թևկապը Լորեն Հոլիդեյի հետ։ Բեքին իր նորամուտը նշել է «Պորտլենդ Թորնսի» դեմ խաղում 2013 թվականի ապրիլի 14-ին։ Նա թիմի կազմում 19 հանդիպում է անցկացրել կանոնավոր առաջնությունում, իսկ նրա ակումբը զբաղեցրել է երկրորդ տեղը։ Օգոստոսի 24-ին Սաուերբրանը փլեյ-օֆֆում խաղացել է «Պորտլենդ Թորնսի» կիսաեզրափակիչ խաղի բոլոր 120 րոպեները, որը «Կանզասը» պարտվել է լրացուցիչ ժամանակում։ 2013 թվականի մրցաշրջանում Սաուերբրանն արժանացել է «Տարվա պաշտպան» մրցանակին։ Նա նաև ընդգրկվել է ԱՊԼ-ի խորհրդանշական հավաքականի կազմում։

2014 թվականի մրցաշրջանում Սաուերբրանը մասնակցել է 22 հանդիպման՝ խաղադաշտում անցկացնելով 1935 րոպե և դառնալով մեկ գոլի հեղինակ։ Նա հուլիսի 30-ին նոր լիգայում իր կարիերայի առաջին գոլը խփել է «Վաշինգտոն Սփիրիթի» դարպասը։ Նա օգնել է «Կանզաս Սիթիին» ավարտել կանոնավոր առաջնության երկրորդ տեղը Սիեթլ Ռեյնից հետո / օգոստոսի 23-ին Կանզաս Սիթին կիսաեզրափակչում հանդիպել է «Պորտլենդ Թորնսին» և հաղթել է 2:0 հաշվով, իսկ Սաուերբրաննը խաղադաշտում անցկացրեց ամբողջ 90 րոպեն։ «Կանզաս Սիթին» եզրափակչում հաղթել է «Սիեթլ Ռեյնին», իսկ Սաուերբրանն արժանացել է «Տարվա պաշտպան» մրցանակին 2014 թվականի մրցաշրջանում և ընդգրկվել է լիգայի 2014 թվականի լավագույն խաղացողներից կազմված խորհրդանշական հավաքականում։

2015 թվականի մրցաշրջանում Սաուերբրաննը 11 հանդիպում է անցկացրել Կանզաս Սիթիի կազմում՝ 2015 թվականի աշխարհի գավաթի խաղարկության պատճառով  բաց թողնելով կանոնավոր մրցաշրջանի ինը խաղ։ Նա օգնել է «Կանզաս Սիթիին» զբաղեցնել լիգայի երրորդ տեղը և դուրս գալ փլեյ-օֆֆ, որտեղ կիսաեզրափակչում նա նաև սեպտեմբերի 13-ին անցկացրել է ամբողջ հանդիպումը «Չիկագո Ռեդ Սթարսի» դեմ, որում նրա ակումբը հաղթել է 3-0 հաշվով։ Այնուհետև Սաուերբրանն օգնել է Կանզաս Սիթիին հոկտեմբերի 1-ին եզրափակիչ խաղում հաղթել «Սիեթլ Ռեյնին», և երրորդ անգամ դարձել է տարվա պաշտպան։ Նա առաջինն էր, որն ունեցել է նման նվաճում։ Բացի այդ, նա կրկին ընդգրկվել է խորհրդանշական հավաքականում։
### «Յուտա Ռոյալզ», 2018-2019
Այն բանից հետո, երբ «Կանզաս Սիթին» կազմալուծվել է, Սաուերբրանը պայմանագիր է կնքել «Յուտա Ռոյալսի» հետ։ Նա ակումբում դարձել է մարտ, ապրիլ, մայիս և հունիս ամիսների խաղացող և տարվա արդյունքներով կրկին ընդգրկվել է խորհրդանշական հավաքականում։
### «Պորտլենդ Թորնս», 2020-
2020 թվականի մարտին Սաուերբրանը վաճառվել է «Պորտլենդ Թորնս» ակումբին.

## Միջազգային կարիերա
### Երիտասարդական հավաքականներ
1999 թվականին Սաուերբրանը մասնակցել է ԱՄՆ ազգային հավաքականի մինչև 14 տարեկան աղջիկների ուսումնամարզական հավաքին։
#### Մինչև 16 տարեկանների հավաքական
2000-2002 թվականներին Սաուերբրաննը խաղացել է ԱՄՆ-ի մինչև 16 տարեկանների հավաքականում։ 2001 թվականի հուլիսի 29-ից օգոստոսի 5-ը Բեքին մասնակցել է ԱՄՆ սիրողական ֆուտբոլի փառատոնին։ Սաուերբրանը հուլիսի 30-ին խաղացել է Արևելքի ավելի տարիքային թիմի դեմ խաղում, որն ավարտվել է ոչ-ոքի՝ 0:0, իսկ օգոստոսի 1-ին՝ Արևմուտքի թիմի դեմ խաղում, որն ավարտվել է 5:1 հաղթանակով։ Օգոստոսի 3-ին Սաուերբրանը խաղացել է Մեքսիկայի մինչև 18 տարեկանների հավաքականի դեմ խաղում։ Նա գօոստոսի 5-ին մասնակցել է նաև փառատոնի՝  ԱՄՆ-ի դեմ վերջին խաղին, որն ավարտվել է ոչ-ոքի՝ 2:2 հաշվով։ 2002 թվականի մարտին Սաուերբրանը Բրադենտոնում մասնակցել է երեք հանդիպման, այնուհետև ընդգրկվել է հավաքականի կազմում՝ հուլիսին և օգոստոսին Հյուստոնում կայանալիք խաղերին մասնակցելու համար։
#### Մինչև 19 տարեկանների հավաքական
2003 թվականին Սաուերբրանը միացել է մինչև 19 տարեկանների հավաքականին։ Փետրվարին նա իր նորամուտն է նշել Մեքսիկայի հավաքականի դեմ խաղերում։ Տասնօրյա Օլիմպիական խաղերի ընթացքում ապրիլին խաղացել է «Սան Դիեգո Սպիրիտ»-ի դեմ։ Սաուերբրանը մայիսի 24-ից հունիսի 1-ը մասնակցել է «ASUS» գավաթի խաղարկությանը։ Նա մայիսի 27-ին մասնակցել է Կանադայի դեմ մրցաշարի առաջին խաղին, որը ամերիկուհիները հաղթել են 6:1 հաշվով։ Դրանից հետո նա մեկնել է Եվրոպա և հուլիսի 2-ին, 5-ին և 9-ին մասնակցել երեք խաղերի։

Սաուերբրանն ընդգրկվել է 2004 թվականի փետրվարի 18-ին և 20-ին Մեքսիկայի կանանց հավաքականի դեմ խաղերի 18 ֆուտբոլիստներից բաղկացած հայտացուցակում։
Նա ապրիլի 6-10-ը մասնակցել է Կանանց միջազգային մրցաշարին։ Բեքին ապրիլի 6-ին մասնակցել է մրցաշարի առաջին խաղին Հոլանդիայի դեմ և օգնել է Միացյալ Նահանգներին հաղթել 2:0 հաշվով։ Ապրիլի 8-ին առաջին րոպեներից խաղացել Է Ճապոնիայի դեմ պարտված խաղում և Չինաստանի հավաքականի վերջին խաղում՝ ապրիլի 10-ին։ Հանդիպումը հաղթել է 4:0 հաշվով, իսկ ԱՄՆ-ն զբաղեցրել Է ամփոփիչ երկրորդ տեղը։

Ապրիլի 28-ին ընդգրկվել է հավաքականի հայտացուցակում ԿՈՆԿԱԿԱՖ-ի որակավորման մրցաշարի համար, որը կայացել է 2004 թվականին Օտտավայում և Մոնրեալում։

Սաուերբրունն առաջին րոպեներից խաղացել է մայիսի 28-ին Դոմինիկյան Հանրապետության դեմ թիմի մեկնարկային խաղում, որը ամերիկուհիները հաղթել են 14:0 հաշվով։ Այնուհետև նա մայիսի 30-ին խաղացել է Տրինիդադ և Տոբագոյի դեմ, իսկ խաղն ավարտվել է 11:1 հաշվով։ Մասնակցել է նաև Կոստա Ռիկայի դեմ երրորդ խաղում, որն ավարտվել է ոչ-ոքի՝ 0:0 հաշվով։

Հունիսի 4-ին Մեքսիկայի դեմ կիսաեզրափակիչ խաղում Սաուերբրոնը օգնել է ապահովել Միացյալ Նահանգների մինչև 19 տարեկան կանանց հավաքականը 2004 թվականի աշխարհի գավաթի խաղարկությունում այն բանից հետո, երբ ԱՄՆ-ը հաղթել է 6-0 հաշվով։

Սաուերբրաննը մեկնարկել է Կանադայի դեմ եզրափակչում հունիսի 6-ին, որում ամերիկուհիները պարտվել են լրացուցիչ ժամանակում։

Սաուերբրաննը 2004 թվականի մրցաշրջանում չի խաղացել «Վիրջինիա Կավալիերս» համալսարանական թիմում՝ հավաքականի հետ պատրաստվելով աշխարհի առաջնությանը։

Հոկտեմբերի 12-ին Սաուերբրանն ընդգրկվել է Թաիլանդի մինչև 19 տարեկանների կանանց աշխարհի առաջնության 21 խաղացողներից բաղկացած հայտացուցակում։ Բեքին մասնակցել է այս մրցաշարի բոլոր հանդիպումներին։

Նոյեմբերի 11-ին Հարավային Կորեայի դեմ առաջին խմբային խաղում օգնել է ԱՄՆ-ին հաղթել 3:0 հաշվով։ Նոյեմբերի 14-ին նա մեկնարկել է Ռուսաստանի հավաքականի դեմ խաղում։ Այդ խաղում ամերիկուհիները գոլ են բաց թողել, սակայն ԱՄՆ-ն հաղթել է 4:1 հաշվով։ Խմբային վերջին խաղում նոյեմբերի 18-ին ԱՄՆ-ն 1:0 հաշվով հաղթել է Իսպանիային։ ԱՄՆ-ն դարձել է միակ թիմը, որը հաղթել է խմբի բոլոր երեք խաղերում։ Քառորդ եզրափակչում Սաուերբրանն օգնել է ԱՄՆ-ին անցնել հաջորդ փուլ՝ Ավստրալիայի նկատմամբ 2:0 հաշվով հաղթանակից հետո։ ԱՄՆ-ն դուրս է եկել կիսաեզրափակիչ, որտեղ նոյեմբերի 24-ին խաղում էր Գերմանիայի դեմ։ Գերմանացիները հաղթել են և տիտղոսի համար պայքարից դուրս թողել ԱՄՆ-ին։ ԱՄՆ-ն երրորդ տեղի համար խաղում հանդիպել է Բրազիլիայի հետ, որտեղ Սաուերբրունը խաղացել է ամբողջ 90 րոպե։ ԱՄՆ-ը հաղթել է 3:0 հաշվով և զբաղեցրել է երրորդ տեղը։ ՖԻՖԱ-ն արդյունքում Սաուերբրոնին ընդգրկել է մրցաշարի բոլոր աստղերի հավաքականում։
#### Մինչև 21 և 23 տարեկանների հավաքականներ
2004 թվականի ֆուտբոլի աշխարհի առաջնությունից հետո Սաուերբրաննը սկսել է խաղալ ԱՄՆ-ի մինչև 21 տարեկանների հավաքականում։ Նա հավաք է անցկացրել մարտի 26-ից ապրիլի 3-ը՝ նախապատրաստվելով 2005 թվականի Հյուսիսային երկրների գավաթին, սակայն չի ընդգրկվել 2005 թվականի հուլիսյան Հյուսիսային գավաթի խաղարկությունում։

2006 թվականին մարտի 19-24-ը «Հոում Դեպոտ կենտրոն»-ում մարզվել է մինչև 21 տարեկանների հավաքականի հետ՝ նախապատրաստվելով 2006 թվականի Հյուսիսային գավաթի խաղարկությանը, բայց չի մտել կազմի մեջ։

2007 թվականի մայիսի 18-27-ը Սաուերբրանը Գերմանիա է մեկնել մինչև 21 տարեկանների հավաքականի հետ և երեք հանդիպում է անցկացրել «Գյուտերսլոի», «Էսեն-Շյոնեբեկի» և «07 Բադ-Նոյենարի» դեմ։ Ապա հունիսի սկզբին մարզվել է Պորտլենդում՝ նախապատրաստվելով 2007 թվականի Հյուսիսային գավաթի խաղարկությանը։ Ուսումնամարզական հավաքի ավարտից հետո ընդգրկվել է 2007 թվականի հյուսիսային երկրների գավաթի 18 խաղացողներից բաղկացած հայտացուցակում, որը տեղի է ունեցել հուլիսի վերջին Վասսայում։ Սաուերբրանը դուրս է եկել Նորվեգիայի դեմ բացման խաղի 89-րդ րոպեին, որն ավարտվել է 1:0 հաշվով՝ հօգուտ ԱՄՆ-ի։ Նա հուլիսի 22-ին հայտնվել է նաև խաղի վերջին րոպեներին և օգնել է Միացյալ Նահանգներին հաղթել Շվեդիային և դուրս գալ չեմպիոնական մատչ։ Եզրափակչում ամերիկուհիները հանդիպել են Գերմանիայի հետ, Սաուերբրանին 79-րդ րոպեին փոխարինել է Ալի Կրիգերը, իսկ ԱՄՆ-ը հաղթել է և նվաճել է Հյուսիսային երկրների գավաթը։

2008 թվականին մինչև 21 տարեկանների հավաքականը վերակազմավորվել է մինչև 23 տարեկանների հավաքականի այն բանից հետո, երբ Հյուսիսային երկրների գավաթի խաղարկությունում փոխվել է մրցումների ձևաչափը․ դրան մասնակցել են 23 հավաքական։ Սաուերբրանն Իսպանիայի Լա Մանգա մրցաշարում միացել է մինչև 23 տարեկանների ազգային հավաքականին։ ԱՄՆ-ը վերջին խաղում Գերմանիայի հետ 1-1 հաշվով ոչ-ոքիից հետո մրցաշարում երկրորդ տեղն Է զբաղեցրել։ Ապա մասնակցել է Անգլիայի մինչև 23 տարեկանների հավաքականի դեմ խաղերին։ Առաջին հանդիպումը կայացել է մարտի 12-ին և ավարտվել 1:0 հաշվով՝ հօգուտ ԱՄՆ-ի, իսկ երկրորդում ամերիկուհիները երկու անպատասխան գնդակ են խփել։ Սաուերբրաննը երկու հանդիպումներում էլ խաղացել է առաջին րոպեներից։

Մինչև 23 տարեկանների հավաքականի հետ մարզվել է հունիսի 5-12-ը՝ նախապատրաստվելով 2008 թվականի Հյուսիսային երկրների գավաթին։ Հետագայում Բեքին ընդգրկվել է ազգային հավաքականի կազմում։ Հուլիսի 21-ին Գերմանիային հաղթելուց հետո Միացյալ Նահանգները հաղթել է Հյուսիսային առաջնությունում։

### ԱՄՆ-ի մեծահասակների հավաքական
#### Նորամուտ
Սաուերբրան առաջին անգամ հրավիրվել Է ԱՄՆ-ի կանանց հավաքական 2008 թվականի հունվարի 3-8-ը վեցօրյա ուսումնամարզական հավաքի։ Դրանից հետո նա ընդգրկվել է Չինաստանի չորս ազգերի մրցաշարի հայտացուցակում, որտեղ հունվարի 16-ին անցկացրել է իր առաջին հանդիպումը Կանադայի դեմ։ Դրանից հետո շարունակել է խաղալ մինչև 23 տարեկանների հավաքականում։
#### Վերադարձ հավաքական, 2010
2010 թվականի սեպտեմբերի վերջին Սաուերբրանը վերադարձավել է մեծահասակների հավաքական փոխարինելու Ջոաննա Լոմանին, որը դուրս է մնացել կոճի վնասվածքի պատճառով։ Քսանօրյա ուսումնամարզական հավաքից անմիջապես հետո Սաուերբրանն ընդգրկվել է հավաքականի կազմում 2010 թվականի աշխարհի առաջնության որակավորման մրցաշարի համար, որը տեղի է ունեցել հոկտեմբերի 28-ից նոյեմբերի 8-ը։ Այդ ժամանակ նա խաղացել էր ընդամենը երկու խաղ և ամենաանփորձ խաղացողն էր։ Նա հոկտեմբերի 30-ին Գվատեմալայի դեմ խաղի 56-րդ րոպեին փոխարինել է Էմի Լեպեյլբեթին։ ԱՄՆ-ն երրորդ տեղն Է զբաղեցրել մրցաշարում և Իտալիայի դեմ երկխաղյա մենամարտում պայքարել է աշխարհի առաջնության վերջին ուղեգրի համար։ Սաուերբրանն այս խաղերի նախնական հայտում էր։
#### Աշխարհի առաջնություն 2011
Սաուերբրանն 2011 թվականը սկսել է հունվարի 8-13-ը Կարսոնում կայացած վեցօրյա հավաքով։ Նա ընդգրկվել է 23 խաղացողներից բաղկացած հայտացուցակում 2011 թվականի չորս ազգերի մրցաշարի համար, որը տեղի է ունեցել Չինաստանում։ Սաուերբրանը հունվարի 23-ին առաջին րոպեներից խաղացել է Կանադայի դեմ խաղում և օգնել է ամերիկացիներին հաղթել 2:1 հաշվով։ Նա նաև հունվարի 25-ին մասնակցել Է Չինաստանի դեմ խաղին, իսկ ԱՄՆ-ն հաղթել է խաղում՝ ապահովելով մրցաշարի հաղթանակը։
Սաուերբրանն ազգային հավաքականին միացել է փետրվարի 3-9-ը Ֆլորիդայում կայացած ուսումնամարզական հավաքի ժամանակ` նախապատրաստվելով 2011 թվականի Ալգարվեի գավաթին, և մտել է այս մրցաշարի հայտացուցակ։ Սաուերբրանը խաղադաշտ է դուրս եկել մարտի 4-ին Նորվեգիայի դեմ խաղի երկրորդ կեսում, ինչպես նաև մարտի 7-ին՝ Ֆինլանդիայի դեմ խաղում։ Իսլանդիայի դեմ վերջին խաղում նա խաղում էր առաջին րոպեներից, իսկ ԱՄՆ-ն 4:2 հաշվով հաղթել է խաղը և 2011 թվականի Ալգարվեի ամբողջ գավաթը։
Ապրիլի 18-ից մայիսի 6-ը Սաուերբրանը միացել է ազգային հավաքականին Ֆլորիդայում կայանալիք եռշաբաթյա հավաքի համար։ Մայիսի 9-ին ուսումնամարզական հավաքից հետո նա ընդգրկվել է 2011 թվականի աշխարհի առաջնության համար 21 ֆուտբոլիստներից կազմված հայտացուցակում։ Սաուերբրանը հունիսին նախքան Գերմանիա առաջնությանը մեկնելը հավաքականի հետ մարզվել է  ութ օր Ավստրիայում։ Սաուերբրանն առաջին անգամ խաղադաշտ է դուրս եկել հուլիսի 13-ին Ֆրանսիայի դեմ կիսաեզրափակչում՝ փոխարինելով որակազրկված Ռեյչել Բյուլերին։ ԱՄՆ-ն հաղթել է 3:1 հաշվով և դուրս է եկել եզրափակիչ, որտեղ պարտվել է Ճապոնիային։
#### Ամառային Օլիմպիական խաղեր 2012
2012 թվականի փետրվարին Սաուերբրանն ԱՄՆ-ի հավաքականի հետ Ֆրիսկոյում Նոր Զելանդիայի դեմ ընկերական խաղ է անցկացրել։ Սաուերբրանն ազգային հավաքականի հետ մարզվել է հունվարի 7-15-ը, իսկ հավաքից անմիջապես հետո ընդգրկվել է 20 խաղացողներից բաղկացած հայտացուցակում՝ հունվարի 10-29-ը Վանկուվերում կայանալիք 2012 թվականի Օլիմպիական խաղերի ԿՈՆԿԱԿԱՖ-ի ընտրական մրցաշարի համար։ Այն մեկնարկել Է Գվատեմալայի և Մեքսիկայի դեմ խմբային վերջին երկու հանդիպումներում։ Նա նաև առաջին րոպեներից խաղացել է հունվարի 29-ին Կանադայի դեմ եզրափակիչ խաղին, իսկ ԱՄՆ-ն հաղթել է 4-0 հաշվով։ Զբաղեցնելով առաջին տեղը՝ ամերիկուհիները 2012 թվականի ամառային Օլիմպիական խաղերի ուղեգիր են ստացել։
2012 թվականի ԿՈՆԿԱԿԱՖ-ի օլիմպիական որակավորման մրցաշարից հետո Սաուերբրանը մասնակցել է հավաքի, որի շրջանակներում փետրվարի 11-ին կայացել է Նոր Զելանդիայի դեմ հանդիպումը։
Ապրիլի սկզբին Սաուերբրանը ազգային հավաքականի հետ մեկնել է Ճապոնիա կանանց «Kirin Cup» գավաթին մասնակցելու։ Նա չի մասնակցել ապրիլի 1-ին Ճապոնիայի դեմ թիմի առաջին խաղին, սակայն ապրիլի 3-ին Բրազիլիայի դեմ երկրորդ խաղում դաշտ է դուրս եկել երկրորդ խաղակեսին։ ԱՄՆ-ն հաղթել է 3:0 հաշվով։ Մրցաշարից հետո Սաուերբրանն ապրիլի 18-30-ը Ֆլորիդայում մարզվել է ազգային հավաքականի հետ։ Նա ընդգրկվել է այս խաղի հայտացուցակում՝ խաղադաշտ դուրս գալով 62-րդ րոպեին։ ԱՄՆ-ն հաղթել է 4:1 հաշվով։
Մայիսի 27-ին Սաուերբրան ընդգրկվել է ԱՄՆ հավաքականի կազմում 2012 թվականի Լոնդոնի ամառային Օլիմպիական խաղերին մասնակցելու համար։ Հավաքականը մեկնել է Շվեդիա` մասնակցելու «Volvo» գավաթին, որը բաղկացած էր հունիսի 16-ին Շվեդիայի և հունիսի 18-ին Ճապոնիայի դեմ խաղերից։ Սաուերբրանը խաղացել է երկու խաղերում էլ՝ խաղադաշտ դուրս գալով երկրորդ խաղակեսում։
Սաուերբրան օլիմպիական խաղերում իր նորամուտը նշել է 2012 թվականի հուլիսի 31-ին ԿԺԴՀ-ի հավաքականի դեմ խմբային խաղում, 75-րդ րոպեին փոխարինել է Ռեյչել Բյուլերին։ Նա նաև խաղադաշտ է դուրս եկել օգոստոսի 6-ին Կանադայի դեմ կիսաեզրափակիչ խաղի վերջին տասը րոպեներին, որի լրացուցիչ ժամանակում 4:3 հաշվով հաղթանակ է տարել։ Օգոստոսի 9-ին Ճապոնիայի դեմ խաղում Սաուերբրանը խաղադաշտ է դուրս է եկել եզրափակչի 80-րդ րոպեին, որում ամերիկուհիները հաղթել են 2:1 հաշվով և նվաճել ոսկին։ Մրցաշարի երեք խաղերում Սաուերբրան ընդհանուր առմամբ խաղացել է 38 րոպե։
#### 2013-2014
2013 թվականին Սաուերբրանը խաղում էր կենտրոնական պաշտպանի դիրքում։ 2013 թվականի ընթացքում նա առաջին րոպեներից մասնակցել է տասը հանդիպման՝ խաղադաշտում անցկացնելով ընդհանուր առմամբ 940 րոպե։

2013 թվականի հունվարին Շոտլանդիայի դեմ խաղերից առաջ Սաուերբրանը հրավիրվել էր մարզական հավաքի։ Փետրվարի 21-ին ընդգրկվել է 2013 թվականին Պորտուգալիայում կայանալիք Ալգարվեի գավաթի հայտացուցակում, որը տեղի է ունեցել մարտի 6-13-ը։ Չնայած նա չի հայտնվել մարտի 6-ին Իսլանդիայի դեմ թիմի առաջին խաղում, սակայն ավագ էր մարտի 8-ին Չինաստանի դեմ խաղում։ Նա նաև մարտի 11-ին նորամուտ է ունեցել Շվեդիայի դեմ խաղում և դուրս է եկել եզրափակիչ խաղի 68-րդ րոպեին՝ օգնելու Միացյալ Նահանգներին նվաճել տիտղոսը։

2013 թվականի Ալգարվեի գավաթից հետո Սաուերբրանը հավաքականի հետ մեկնել է Եվրոպա ապրիլի սկզբին Գերմանիայի և Նիդեռլանդների դեմ խաղերին մասնակցելու համար։ Նա խաղացել է ապրիլի 9-ին Նիդերլանդների դեմ խաղում, որում ԱՄՆ-ն հաղթել է 3:1 հաշվով։ Մայիսի վերջին ընդգրկվել է հունիսի 2-ին Կանադայի դեմ խաղի 21 խաղացողներից բաղկացած հայտացուցակում, որը, սակայն, չի խաղացել։

2014 թվականին անցկացրել է 22 հանդիպում՝ դուրս գալով առաջին րոպեներից և ընդհանուր առմամբ խաղալով 1757 րոպե։ Սաուերբրանը 50-րդ խաղն անցկացրել է Կանադայի դեմ խաղում հունվարի 31-ին Ֆրիսկոյում և դարձել ԱՄՆ-ի կանանց հավաքականի պատմության 46-րդ խաղացողը, որը 50 խաղ է անցկացրել ազգային հավաքականում։

Փետրվարի 24-ին Սաուերբրանն ընդգրկվել է ԱՄՆ հավաքականի կազմում 2014 թվականի Ալգարվեի գավաթի համար, որը տեղի է ունեցել մարտի 5-12-ը։ Բեքին կապիտան էր մարտի 5-ին Ճապոնիայի դեմ խաղում, որն ավարտվել է ոչ-ոքի՝ 1:1։ Նա նաև առաջին րոպեներից խաղացել է Շվեդիայի դեմ մարտի 7-ի խաղում, որում ԱՄՆ-ը պարտվել է։ Սաուերբրանը խաղադաշտ է դուրս եկել մարտի 10-ին Դանիայի դեմ խաղի 62-րդ րոպեին, որն ավարտվել է 5:3 հաշվով։ Սաուերբրան առաջին րոպեներից խաղացել է նաև ԿԺԴՀ-ի դեմ խաղում։

Ապրիլին երկու հանդիպում է անցկացրել Չինաստանի դեմ, ընդորում՝ երկրորդ խաղում եղել է ավագ։ Ապրիլի վերջին ընդգրկվել էր մայիսի 8-ին Կանադայի դեմ խաղի հայտացուցակում։ Նա խաղացել է 90 րոպե, իսկ հանդիպումն ավարտվել է 1։ 1 հաշվով։ Այնուհետև Նա հայտավորվել է հունիսի 14-ին և 19-ին Ֆրանսիայի դեմ երկու խաղերի, որը խաղացել է առաջին րոպեներից, ինչպես նաև մասնակցել է Շվեյցարիայի դեմ խաղին առաջին րոպեներից և փոխարինվել է Ջուլի Ջոնսոնով։ ԱՄՆ-ը հաղթել է 4:1 հաշվով։

Սաուերբրանն ազգային հավաքականին միացել է օգոստոսի վերջին ուսումնամարզական հավաքի՝ սեպտեմբերին Մեքսիկայի դեմ խաղերից առաջ, իսկ հոկտեմբերին՝ ԿՈՆԿԱԿԱՖ-ի ընտրական մրցաշարում։ Նա երկու խաղերում էլ խաղացել է Մեքսիկայի դեմ, հետագայում ընդգրկվել է 2015 թվականի ֆուտբոլի աշխարհի առաջնության որակավորման մրցաշարում։ Սաուերբրանը հոկտեմբերի 15-ին մասնակցել է Տրինիդադ և Տոբագոյի դեմ մեկնարկային խաղին, որում ԱՄՆ-ը հաղթել է 1:0 հաշվով, խաղացել Է հոկտեմբերի 17-ին Գվատեմալայի դեմ երկրորդ խմբային խաղում, որում ամերիկուհիները խփել են հինգ անպատասխան գոլ։ Երրորդ անգամ նա հոկտեմբերի 26-ին հայտնվել է Կոստա Ռիկայի դեմ եզրափակչում և օգնել ԱՄՆ-ին հաղթել մրցաշարում և ձեռք բերել աշխարհի 2015 թվականի առաջնության ուղեգիր։

ԿՈՆԿԱԿԱՖ-ի որակավորման մրցաշարից հետո Սաուերբրան ընդգրկվել է դեկտեմբերի 10-21-ը Բրազիլիայում կայանալիք միջազգային մրցաշարի հայտացուցակում։ Բեքին առաջին րոպեներից խաղացել է մրցաշարի բոլոր չորս խաղերում։ Ճանաչվել է Չինաստանի դեմ խաղի լավագույն ֆուտբոլիստը, որն ավարտվել է ոչ-ոքի՝ 1:1։ Բրազիլիայի հավաքականի դեմ եզրափակչում Սաուերբրանն անկյունայինից կատարած հարվածից հետո գլխով հարվածել է դարպասին, սակայն գնդակը հետ է մղել Բրազիլիայի հավաքականի դարպասապահ Լուսիանան։ Խաղն ավարտվել է ոչ-ոքի՝ 0:0, և չեմպիոնի տիտղոսը բաժին է հասել խմբային փուլում ավելի շատ միավորներ հավաքած Բրազիլիային։
#### Աշխարհի առաջնություն 2015
մինի|342x342пкс| Սաուերբրանը 2015 թվականին
Սաուերբրանը միակն է, որը առաջին րոպեներից խաղացել է ԱՄՆ-ի հավաքականի բոլոր 25 խաղերում՝ խաղադաշտում անցկացնելով 2184 րոպե։

Սաուերբրանը հունվարի 5-25-ը ուսումնամարզական հավաքի է մասնակցել Կարսոնում, այնուհետև ընդգրկվել է ազգային հավաքականում և մեկնել Եվրոպա՝ փետրվարի կեսերին կայանալիք Ֆրանսիայի և Անգլիայի դեմ խաղերին։ Փետրվարի 8-ին մասնակցել է Ֆրանսիայի դեմ խաղի բոլոր 90 րոպեներին և հանդիպման վերջին րոպեներին դադարեցրել վտանգավոր հարձակումը՝ արդյունքում դառնալով հանդիպման լավագույն խաղացող։

Նա նաև ամբողջ 90 րոպեն անցկացրել է փետրվարի 13-ին Անգլիայի դեմ խաղում, որում ԱՄՆ-ն հաղթել է։
շ

Փետրվարի 21-ին ընդգրկվել է 2015 թվականին Պորտուգալիայում կայանալիք Ալգարվեի գավաթի ազգային հավաքականի կազմում։ Նա առաջին րոպեներից մասնակցել է բոլոր չորս հանդիպումներին և դարձել մարտի 9-ին կայացած Իսլանդիայի դեմ հանդիպման, որն ավարտվել է 0:0 հաշվով, լավագույն ֆուտբոլիստը։ Այնուհետև նա հայտնվել է Սենթ Լուիսում կայացած Նոր Զելանդիայի դեմ խաղին, որում նա սկսել է առաջին րոպեներից և օգնել Միացյալ Նահանգներին 4-0 հաշվով հաղթել Նոր Զելանդիային։

2015 թվականի ապրիլի 14-ին ընդգրկվել է 23 խաղացողներից բաղկացած հայտացուցակում, որոնք ներկայացնելու էին Միացյալ Նահանգները 2015 թվականի աշխարհի առաջնությունում։ Նա աշխարհի առաջնության ընթացքում խաղացել է ԱՄՆ-ի բոլոր յոթ խաղերում։

Սաուերբրանը հուլիսի 5-ին ԱՄՆ-ի եզրափակչում Ճապոնիայի նկատմամբ 5:2 հաշվով տարած հաղթանակից հետո դարձել է չեմպիոն։ Սաուերբրան ազգային թիմին միացել է հաղթական տուրում, որը սկսվել է Պիտսբուրգում օգոստոսի 16-ին և ավարտվել է Նոր Օռլեանում դեկտեմբերի 16-ին։
#### Ամառային Օլիմպիական խաղեր 2016
2016 թվականի հունվարի 9-ին Սաուերբրանը Կարլի Լլոյդի հետ դարձել է հավաքականի ավագը։

Նա ազգային հավաքականին միացել է հունվարի 5-21-ը Խերսոնում կայանալիք ուսումնամարզական հավաքին։ Այնուհետև ընդգրկվել է 20 խաղացողներից բաղկացած հայտացուցակում՝ մասնակցելու 2016 թվականի Օլիմպիական խաղերի ԿՈՆԿԱԿԱՖ-ի որակավորման մրցաշարին։ ԱՄՆ-ն որակավորվել է Ռիո դե Ջանեյրոյի 2016 թվականի Օլիմպիական խաղերի համար՝ փետրվարի 19-ին Տրինիդադ և Տոբագոյի նկատմամբ կիսաեզրափակիչ հաղթանակից հետո։ Փետրվարի 21-ին Սաուերբրանը 100-րդ խաղն է անցկացրել ԱՄՆ-ի հավաքականի կազմում Կանադայի դեմ եզրափակիչ խաղում։ Հանդիպման ընթացքում նա նաև կատարել է իր կարիերայի երրորդ գոլային փոխանցումը։ ԱՄՆ-ն հաղթել է Կանադայի նկատմամբ 2:0 հաշվով հաղթանակից հետո։ Մրցաշարի արդյունքներով Սաուերբրանն ընդգրկվել է ԿՈՆԿԱԿԱՖ-ի որակավորման մրցաշարի խորհրդանշական հավաքականում։
Սաուերբրանն ընդգրկվել է հավաքականի կազմում «She Believes Cup» 2016 մրցաշարին մասնակցելու համար, որն անցկացվել է մարտի 3-9-ը։ Այն մեկնարկել է մարտի 3-ին Անգլիայի հավաքականի դեմ մրցաշարի բացման խաղում։ Սաուերբրան արգելափակել է հարվածը 59-րդ րոպեին։ Նա նաև մասնակցել է մրցաշարի մյուս երկու հանդիպումներին․ ԱՄՆ-ն, ի վերջո, հաղթել է մրցաշարը Գերմանիայի նկատմամբ 2:1 հաշվով հաղթանակից հետո։
Սաուերբրանը հավաքի շրջանակներում ապրիլի սկզբին երկու հանդիպում է անցկացրել Կոլումբիայի դեմ, ապա հայտավորվել է հունիսի սկզբին Ճապոնիայի դեմ խաղերին, որի ժամանակ դաշտ է դուրս եկել առաջին րոպեներից։
2016 թվականի հուլիսի 12-ին Սաուերբրան ընդգրկվել է Ռիո դե Ժանեյրոյի 2016 թվականի Օլիմպիական խաղերի ԱՄՆ-ի հավաքականի կազմում։ Նա մասնակցել է Նոր Զելանդիայի դեմ ԱՄՆ-ի առաջին խաղին և, ի վերջո, դարձել հանդիպման լավագույն խաղացող։ Հայտնվել է նաև Ֆրանսիայի դեմ խմբային երկրորդ խաղում, որում ամերիկուհիները հաղթել են և ապահովել առաջին տեղը խմբում։ Սաուերբրանը մասնակցել է օգոստոսի 9-ին Կոլումբիայի դեմ խմբային վերջին հանդիպման բոլոր 90 րոպեներին, որն ավարտվել է ոչ-ոքի՝ 2:2։ Օգոստոսի 12-ին  քառորդ եզրափակչում Շվեդիայի դեմ խաղում Սաուերբրանը առաջին րոպեներից խաղադաշտ է դուրս եկել։ Խաղն ավարտվել է հիմնական ժամանակում՝ 1:1 հաշվով, իսկ լրացուցիչ ժամանակը չի օգնել պարզել հաղթողին։ 11 մետրանոց հարվածաշարում ԱՄՆ-ը պարտվել է Շվեդիային և դուրս մնել մրցաշարից։
#### Ֆուտբոլի աշխարհի առաջնություն 2019
2019 թվականի մայիսին Սաուերբրանն ընդգրկվել է աշխարհի առաջնության 23 խաղացողներից բաղկացած վերջնական հայտացուցակում։ Սաուերբրանը մասնակցել է ԱՄՆ-ի հավաքականի կազմում անցկացրած 7 հանդիպումներից 6-ին՝ բաց թողնելով միայն Թաիլանդի դեմ առաջին հանդիպումը։ ԱՄՆ-ն եզրափակչում 2:0 հաշվով հաղթել է Նիդեռլանդներին՝ նվաճելով երկրորդ անընդմեջ տիտղոսը։

## Անձնական կյանք
Սաուերբրանը հարաբերությունների մեջ է Զալա Շորտի հետ։

## Հանդիպումներ ազգային հավաքականում
### Աշխարհի առաջնություններ և Օլիմպիական խաղեր

## Մշակույթում
Սաուերբրանը ու ԱՄՆ-ի հավաքականի մյուս ֆուտբոլիստուհիները ներկայացվել են FIFA 16-ում։ Առաջին անգամ կին ֆուտբոլիստներ են ընդգրկվել։ 2015 թվականի սեպտեմբերին «EA Sports»-ը նրան անվանել է այս խաղի լավագույն ֆուտբոլիստուհիների շարքում 10-րդը։
2015-ի աշխարհի գավաթի խաղարկությունում Միացյալ Նահանգների հաղթանակից հետո Սաուերբրանը և նրա թիմակիցները դարձել են առաջին կանանց մարզական թիմը, որը պատիվ է ունեցել հյուրընկալել ժապավենի շքերթը Նյու Յորքում։ Յուրաքանչյուր խաղացող քաղաքապետ Բիլ դե Բլասիոյից ստացել է քաղաքի բանալին։ Այդ տարվա հոկտեմբերին թիմը այցելել է Սպիտակ տուն՝ նախագահ Բարաք Օբամայի հետ ընդունելության ժամանակ։

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:Ամերիկացի օլիմպիական չեմպիոններ
Կատեգորիա:Ամերիկացի կին ֆուտբոլիստներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Վիրջինիայի համալսարանի շրջանավարտներ
Կատեգորիա:Կանանց ֆուտբոլի պաշտպաններ
Կատեգորիա:ԱՄՆ-ի ֆուտբոլի հավաքականի ֆուտբոլիստներ